CELEX: 62014TN0793
Language: sl
Date: 2014-12-04 00:00:00
Title: Zadeva T-793/14: Tožba, vložena 4. decembra 2014 – Tempus Energy in Tempus Energy Technology/Komisija

9.3.2015   
            
            
               SL
            
            
               Uradni list Evropske unije
            
            
               C 81/21
            
         Tožba, vložena 4. decembra 2014 – Tempus Energy in Tempus Energy Technology/Komisija
   (Zadeva T-793/14)
   (2015/C 081/28)
   Jezik postopka: angleščina
   
      Stranke
   
   
      Tožeči stranki: Tempus Energy Ltd (Reading, Združeno kraljestvo); in Tempus Energy Technology Ltd (Cheltenham, Združeno kraljestvo) (zastopniki: J. Derenne, J. Blockx, C. Ziegler in M. Kinsella, odvetniki)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               izpodbijani sklep razglasi za ničnega; in
            
         
               —
            
            
               toženi strani naloži poleg svojih stroškov nosi tudi stroške tožečih strank.
            
         
      Tožbeni razlogi in bistvene trditve
   
   Tožeči stranki s tožbo predlagata razglasitev ničnosti Sklepa Komisije C(2014) 5083 final z dne 23. julija 2014 v zadevi SA.35980 (2014/N-2) – Združeno kraljestvo, Reforma trga električne energije – Trg zmogljivosti.
   Tožeči stranki v utemeljitev tožbe navajata dva tožbena razloga.
   
               1.
            
            
               Prvi tožbeni razlog: ker Komisija ni začela formalnega postopka preiskave, je kršila člen 108(2) PDEU, načela prepovedi diskriminacije, sorazmernosti in legitimnih pričakovanj ter je napačno presodila dejansko stanje. Tožeči stranki trdita, da:
               
                           —
                        
                        
                           Komisija ni pravilno presodila mogoče vloge odzivanja na strani povpraševanja na trgu zmogljivosti Združenega kraljestva;
                        
                     
                           —
                        
                        
                           Omejitev glede trajanja pogodb v zvezi z odzivanjem na strani povpraševanja na trgu zmogljivosti krši načeli legitimnih pričakovanj in prepovedi diskriminacije ter temelji na napačni presoji dejanskega stanja;
                        
                     
                           —
                        
                        
                           Zahteva, da operaterji odzivanja na strani povpraševanja izbirajo med prehodnimi in trajnimi dražbami, krši načeli legitimnih pričakovanj in prepovedi diskriminacije;
                        
                     
                           —
                        
                        
                           Metodologija za pokrivanje stroškov trga zmogljivosti krši načela prepovedi diskriminacije, legitimnih pričakovanj in sorazmernosti;
                        
                     
                           —
                        
                        
                           Uporaba odprtih in ne časovno omejenih dogodkov v trajnih dražbah trga zmogljivosti je v nasprotju z načeloma prepovedi diskriminacije in legitimnih pričakovanj;
                        
                     
                           —
                        
                        
                           Zahteva ponudbe pogodbe na trgu zmogljivosti za pridobitev dostopa do dražb krši načeli prepovedi diskriminacije in legitimnih pričakovanj; in
                        
                     
                           —
                        
                        
                           Nezmožnost trga zmogljivosti, da ponudi dodatna izplačila za prihranke, ki nastanejo pri izgubah pri prenosu in distribuciji zaradi odzivanja na strani povpraševanja, krši načeli prepovedi diskriminacije in legitimnih pričakovanj.
                        
                     
         
               2.
            
            
               Drugi tožbeni razlog: Komisija v sklepu ni podala ustrezne obrazložitve.